Lietadlo

Lietadlo (skôr staršie názvy: letecký dopravný prostriedok, vzdušný dopravný prostriedok; zastarano alebo hovorovo: aeroplán) je druh technického zariadenia schopného lietať v atmosfére.

Definícia 
Lietadlo je lietajúce zariadenie, ktoré je schopné pohybu v atmosfére nezávisle od zemského povrchu, prekonávaním tiaže interakciou s atmosférou, ktoré je aspoň čiastočne riaditeľné, schopné vzletu zo zemského povrchu v letovej konfigurácii a opakovane použiteľné po pristátí.

Vysvetlenie: v súlade s všeobecnou praxou, táto definícia vylučuje z lietadiel okrem drakov aj rakety (ale nie raketoplány), padáky, strely (napr. s plochou dráhou letu), ale nevylučuje napr. padákové klzáky, bezpilotné prostriedky, alebo letecké modely.

Iné, staršie, definície:

Lietadlo je technické zariadenie, ktoré je schopné lietať v atmosfére nezávisle od zemského povrchu, prepravovať osoby, alebo náklad, bezpečne vzlietať a pristávať a aspoň čiastočne byť riaditeľné.

Časti lietadla 
Vzhľadom k veľkému počtu druhov lietadiel možno rýchlo vymenovať iba najčastejšie sa vyskytujúce časti (systémy) lietadiel. Sú to hlavne:
 drak – tvorí základnú konštrukciu obsahujúcu:
 riadiaci systém
 pristávacie zariadenie (podvozok)
 energetické systémy - hydraulika, vzduchový systém
 pohonná (hnacia) jednotka - motor s propulzorom (napr. piestový motor s vrtuľou, turbínový motor s výstupnou dýzou)
 avionika - letecké senzory, prístroje a palubné počítače (vrátane zbraňových)

Druhy lietadiel 
Lietadlá delíme podľa rôznych kritérií, pričom niektoré z nich sú univerzálne (použiteľné na všetky lietadlá, a vzájomne rovnocenné), a iné sú špecifické (len pre určitú kategóriu lietadiel, a zároveň jemnejšie delenie než podľa univerzálnych kritérií. Najpodrobnejší popis lietadla získame delením podľa fyzikálnych a technických princípov, ale niekedy môžu byť vhodnejšie iné delenia (podľa výkonov, alebo športovej, alebo legislatívnej kategórie).

Delenie podľa fyzikálnych a technických princípov 
 Univerzálne kritériá
 podľa princípu prekonávania tiaže (gravitácie)
 ľahšie ako vzduch (aerostaty)
 ťažšie ako vzduch (aerodyny)
 podľa možnosti využitia palubného zdroja pohonu (alebo podľa stupňa závislosti na palubnom zdroji pohonu)
 bezmotorové (alebo bezmotorové a motorizované)
 motorové
Pozn.: dve verzie poslednej definície majú jemný rozdiel (motorový klzák patrí podľa prvej verzie do druhej kategórie, a podľa druhej verzie patrí do prvej kategórie)

 Špecifické kritérium - delenie aerodynov
 podľa spôsobu vyvodenia aerodynamických síl na nosných plochách a podľa zabezpečenia aerodynamického vztlaku
 s nepohyblivými nosnými plochami
 s rotujúcimi nosnými plochami (vrtuľníky - rotorcrafts)
 s mávajúcimi nosnými plochami (ornitoptéry, krídelníky)
 bez nosných plôch - s reaktívnym vztlakom (pomocou prúdovej alebo raketovej pohonnej jednotky)
 zmiešané
 s kombinovanými nosnými plochami (konvertoplány)
 s kombináciou nosných plôch a reaktívneho vztlaku

 Ostatné špecifické kritériá
 podľa spôsobu riadenia
 riadené aerodynamicky
 riadené ťažiskom (inerčne) - (bezmotorové a motorové závesné klzáky, alebo "osobná helikoptéra" )

Iné delenia - napr. podľa výkonov, spôsobu použitia, ... 
 Delenie lietadiel s pevným krídlom podľa dĺžky vzletu a pristátia (nepatria sem vrtuľníky apod., ale nemusia to byť ani čisté letúne)
 CTOL - s konvenčným vzletom a pristátím (Conventional Take Off and Landing)
 STOL - s krátkym vzletom a pristátím (Short Take Off and Landing)
 ZTOL - so strmým vzletom a pristátím (Zoom Take Off and Landing)
 VTOL - so zvislým vzletom a pristátím (Vertical Take Off and Landing)

 Podľa rýchlosti letu
 podzvukové (subsonické): M<1.0
 okolozvukové (transsonické): 0.8<M<1.2
 nadzvukové (supersonické): M>1.0
 vysoko nadzvukové (hypersonické): M>3-6 (začínajúce chemické zmeny vzduchu - ionizácia ...)

 Podľa používanej prevádzkovej plochy
 pozemné (s kolesovým alebo lyžovým podvozkom)
 vodné (hydroplány)
 obojživelné (amfíbie)

 Podľa prítomnosti ľudskej obsluhy
 pilotované
 bezpilotné (bezpilotné lietajúce zariadenia alebo prostriedky)
 diaľkovo riadené
 autonómne

 Delenie dopravných lietadiel podľa doletovej vzdialenosti
 na krátke trate (do )
 na stredné trate (930 - )
 na dlhé trate (nad )

 Podľa druhu pohonnej jednotky
 piestové (vrtuľové)
 kompresorové
 bezkompresorové
 turbovrtuľové (vrtuľové)
 propfanové
 prúdové
 jednoprúdové
 dvojprúdové (turboventilátorové, turbodúchadlové)
 Človekom poháňané lietadlá

 Podľa športovej kategórie FAI  (kvôli uskutočňovaniu súťaží a rekordov) - sú sem zaradené aj padáky, vesmirne plavidlá ...
 trieda A - balóny
 trieda B - vzducholode
 trieda C - letúne
 trieda D - klzáky a motorizované klzáky - schopné udržať sa vo vzduchu aj bez motora
 otvorená (voľná) trieda - bezmotorové bez obmedzení
  trieda - jediné obmedzenie: max. rozpätie 
  trieda - jediné obmedzenie: max. rozpätie 
 štandardná trieda - max. rozpätie , bez vztlak. klapiek
 svetová trieda - typizovaný klzák PW-5 bez modifikácií
 klubová trieda - menej výkonné, staršie klzáky
 trieda E - vrtuľníky (rotorcraft)
 napr. helikoptéry, autogíry, konvertoplány
 trieda F - modely (zmenšené lietadlá) - neschopné uniesť hmotnosť človeka
 trieda G - padáky
 trieda H - lietadlá s prúdovým vztlakom
 trieda I - človekom poháňané lietadlá
 trieda K - vesmírne plavidlá
 trieda M - lietadlá s preklopnými krídlami (a prúdovými motormi)
 trieda N - lietadlá STOL
 trieda O - závesné klzáky - prenášané, štartované a pristávané pomocou nôh pilota
 trieda O-1 - tuhá konštrukcia, riadené iba ťažiskom, dostatočne ľahké na štart za bezvetria (všetky rogalá s pružným krídlom)
 trieda O-2 - to isté ako O-1 ale s aerodynamickým riadením (v súčasnosti nepoužívané)
 trieda O-3 - bez tuhej konštrukcie (padákové klzáky - paraglajdy)
 trieda O-4 - schopné vzletu a pristátia z nôh, aspoň za určitých podmienok (klzáky Aeriane SWIFT)
 trieda O-5 - to isté ako O-1 ale s aerodynamickým riadením okolo pozdĺžnej osi, bez aerodynamického krytu (rogalá s tuhým krídlom)
 trieda P - raketoplány
 trieda R - mikrolajty - max. dvojsedadlové letúne s malou hmotnosťou a malým plošným zaťažením
 napr. motorizované závesné a padákové klzáky ...
 trieda S - vesmírne modely
 trieda U - bezpilotné lietajúce prostriedky (UAV)

Delenia podľa legislatívy 
sú v praxi najdôležitejšie, lebo od toho sa odvíja náročnosť získania pilotného preukazu, povinný rozsah údržby atď.

Legislatívne delenie často vychádza z medzinárodných dohôd a kritériami býva napr.:
 potenciálne následky v prípade nehody (podľa hmotnosti, rýchlosti letu, počtu cestujúcich)
 náročnosťou pilotovania (podľa hmotnosti, počtu motorov)

Referencie

Pozri aj 
 Letectvo
 Dejiny letectva

Iné projekty

Externé odkazy 
 Prečo lietadlo letí